ಒಂದು ವರ್ಷ ಸಂಭ್ರಮದ ಜನೋತ್ಸವ ಕಾರ್ಯಕ್ರಮ ರದ್ದು..! 25 ಸಾವಿರ ಜನಕ್ಕೆ ತಯಾರಿಸಿದ್ದ ಆಹಾರ ಅನಾಥಾಶ್ರಮಕ್ಕೆ .! ಬೆಂಗಳೂರು:ಬಿಜೆಪಿಯ ಕಾರ್ಯಕರ್ತ ಪ್ರವೀಣ್ ನೆಟ್ಟಾರು ಬರ್ಬರ, ಕೊಲೆಯ ಹಿನ್ನೆಲೆಯಲ್ಲಿ ಬಿಜೆಪಿಯ ಜನೋತ್ಸವ ಕಾರ್ಯಕ್ರಮವನ್ನು ರದ್ದು ಮಾಡಿಲಾಗಿದೆ. ಸಿಎಂ ಬಸವರಾಜ ಬೊಮ್ಮಾಯಿ ತಡರಾತ್ರಿಯಲ್ಲಿ ತುರ್ತ ಸುದ್ದಿಗೋಷ್ಠಿಯನ್ನು ನಡೆಸಿ ಈ ವಿಷಯವನ್ನು ತಿಳಿಸಿದ್ದಾರೆ. ಈ ಕಾರ್ಯಕ್ರಮ ದಿಢೀರ್ ರದ್ದಾದ ಹಿನ್ನೆಲೆ 25 ಸಾಮಿರ ಜನಕ್ಕೆ ಸಿದ್ದ ಪಡಿಸಲಾಗಿದ್ದ ಉಪಹಾರವನ್ನ ಅನಾಥಾಶ್ರಮಗಳಿಗೆ ನೀಡಲಾಗಿದೆ. ಬಿಜೆಪಿ ಕಾರ್ಯಕರ್ತರ ಆಕ್ರೋಶಕ್ಕೆ ಮಣಿದ ಸರ್ಕಾರ, ಒಂದು ವರ್ಷ ಸಂಭ್ರಮದ ಜನೋತ್ಸವ ಕಾರ್ಯಕ್ರಮ ರದ್ದು ಗೊಳಿಸಿದೆ. ಈ ಕಾರ್ಯಕ್ರಮಕ್ಕೆಂದು ಸುಮಾರು ನೂರಕ್ಕೂ ಹೆಚ್ಚು ಬಾಣಸಿಗರಿಂದ ವಿವಿಧ ಭಕ್ಷ್ಯ ಭೋಜನಗಳನ್ನ ಸಿದ್ದ ಪಡಿಸಲಾಗಿತ್ತು. ಬೆಳಗ್ಗೆ 25 ಸಾವಿರ ಜನರಿಗೆ ಪಲಾವ್, ಮಧ್ಯಾಹ್ನ ಊಟಕ್ಕೆ ಮೊಸರನ್ನ, ಪಲಾವ್, ಬಾದುಷ ಮಾಡಲು ಸಿದ್ಧತೆ ನಡೆಸಿ, 1 ಲಕ್ಷ 15 ಸಾವಿರ ಬಾದುಷ ರೆಡಿಯಾಗಿತ್ತು. ಕಾರ್ಯಕ್ರಮ ರದ್ದಾದ ತಯಾರಿಸಿದ್ದ ಉಪಹಾರವನ್ನ ದೊಡ್ಡಬಳ್ಳಾಪುರ ತಾಲೂಕು ಸುತ್ತಮುತ್ತಲಿನ ಅನಾಥಾಶ್ರಮ, ವೃದ್ದಾಶ್ರಮಗಳಿಗೆ ನೀಡಲಿಕ್ಕೆ ಸಿದ್ದರೆ ನಡೆಸಲಾಗಿದೆ ಎಂಬ ಮಾಹಿತಿ ಲಭ್ಯವಾಗಿದೆ. ಸ್ಥಳೀಯ ಬಿಜೆಪಿ ಮುಖಂಡ ಧೀರಜ್ ನೇತೃತ್ಚದಲ್ಲಿ ಸಿದ್ದವಾಗಿರುವ ಆಹಾರವನ್ನ ಅನಾಥಾಶ್ರಮಗಳಿಗೆ ನೀಡಲಿಕ್ಕೆ ಮುಂದಾಗಿದ್ದು, ಸುಮಾರು 25 ಸಾವಿರ ಜನರಿಗೆ ಆಗುವಷ್ಟು ಪಲಾವ್, ಮೊಸರನ್ನ ಹಂಚಿಕೆ ಮಾಡಲು ಸಿದ್ದತೆ ನಡೆದಿದೆ. ಪ್ರವೀಣ್ ಹತ್ಯೆ : NIA ತನಿಖೆ ಕೋರಿ ಅಮಿತ್ ಶಾಗೆ ಸಚಿವೆ ಶೋಭಾ ಕರಂದ್ಲಾಜೆ ಪತ್ರ..!